Orientering om badevandskvalitet 2015 
Sagsfremstilling 
14.    Orientering om badevandskvalitet 2015  
                                                                                                                        Åbent 
Sagsnr.: 326-2015-13748       J.nr.: 09.19.01            Kenny Svendsen.: 326-2015-338860 
  
[adresse] 
Kalundborg Kommune har i alt 36 badevandstationer, hvor badevandskvaliteten løbende bliver observeret. Disse 
stationer kan ses på bilag 1. 
  
I badesæsonen 2015 har der ikke været konstateret forureninger af badevandet af en størrelse som har krævet 
badefrarådning. Der har kun været konstateret enkelte små forureninger. 
  
Kvaliteten af badevand klassificeres ud fra EU's badevandsdirektiv og kan få betegnelen udmærket, god, 
tilfredsstillende eller ringe kvalitet. Klassifikationen bygger på data fra de 4 foregående badesæsoner. 
  
I 2015 var klassifikationerne i Kalundborg Kommune fordelt med: udmærket (21), god (10), tilfredsstillende (4) og 
ringe (1). 
Klassifikationerne for 2016 beregnes af EU i marts 2016, men Kalundborg Kommune forventer, at fordelingen i 
2016 vil have én station med ringe badevandskvalitet, og at de resterende 35 vil have hhv. god og udmærket 
kvalitet. 
  
Der er krav til Blå Flag-strande om at have en vandkvalitet, der er klassificeret som udmærket. Jævnfør EU's 
badevandsdirektiv. 
  
I 2015 havde Kalundborg Kommune fire strande, som levede op kriterierne for Blå Flag. Det drejer sig om [adresse] 
strand, Gisseløre badebro, [adresse] og [adresse] badebro.  
  
Derudover har kommunen tre strande, der tidligere har været Blå Flag-strande. Det drejer sig om [adresse], [adresse] og [adresse]. Årsagen til, at disse strande ikke for tiden er Blå Flag-
strande er, at de ikke har haft tilstrækkelig god vandkvalitet. 
  
Administrationen forventer, at to af disse tre strande, [adresse] og [adresse], kan leve op 
til en udmærket vandkvalitet og dermed tildeles Blå Flag i 2016, men afventer svar fra EU til marts. 
  
BEHANDLING 
Teknik- og Miljøudvalget. 
  
INDSTILLING 
Chefen for Plan, Byg og Miljø indstiller, at orienteringen tages til efterretning. 
  
ØKONOMISKE KONSEKVENSER 
Ingen økonomiske konsekvenser. 
  
Bilag 
  
  
  
  
Bilag 1 - Kort over badestrande 2014.pdf 
326-2015-81989 
  
Teknik- og Miljøudvalgets møde den 5. november 2015: 
Udvalget vedtog at tage orienteringen til efterretning. 
